2018-ra szerződést hosszabbított a csapattal, csapattársa a Formula–2-ből érkező Szergej Szirotkin lett. Az már az éveleji teszteken is látszódott, hogy a Williams egy nagyon gyenge konstrukciót épített. Azerbajdzsánban érte el a szezon folyamán legjobb eredményét amikor 8. lett. Hazai versenyén Kanadában, Brendon Hartley-val ütközött miután felrakta a falra agresszív védekezése közben. Továbbá Monzában tudott még pontot szerezni és azt is úgy, hogy Grosjean kizárásának köszönhetően a 9. pozícióba került, eredetileg 10. lett volna.